Šatraminiai

Šatraminiai – kaimas pietvakarinėje Skuodo rajono savivaldybės dalyje, 3 km į šiaurės vakarus nuo Šauklių ir 4 km į pietvakarius nuo Mosėdžio, Erlos kairiajame krante. Seniūnaitijos centras.

 Istorija 

Kaimas suformuotas Vykdant XVI a. Valakų reformą. Pirmąkart paminėtas 1646 m.Paulius Vaniuchinas. Salantų dvaras inventorių duomenimis. – Nuo Skilandžių iki Salantų…, 2012-11-05 Pavadinimas rašomas , , , , . XVII–XIX a. priklausė Salantų dvarui. Dvasiniais kaimo reikalais rūpinosi Mosėdžio bažnyčios kunigai.

1846 m. buvo 38 dūmai, Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – S. 178 1923 m. – 53 ūkiai.Lietuvos apgyventos vietos. – Kaunas, 1925. – P. 117

TSRS laikais buvo „Aušros“ kolūkio pagalbinė gyvenvietė.

 Gyventojai 


 Kultūros paveldas 
 Šatraminių I senosios kapinės (XVI–XX a. pr.)
 Šatraminių II senosios kapinės (XVI–XIX a.)
 Šatraminių III senosios kapinės (XVI–XIX a.)
 Šatraminių IV senosios kapinės (XVII–XIX a.)
 Etnoarchitektūrinė sodyba (XIX a. pab.). Stovi kaimo vakariniame gale, susideda aplinkui kiemą XIX a. pab. pastatytų namo ir svirno bei XX a. statytų tvartų su garažu. Namas (troba) medinis, vienaukštis, stačiakampio plano, dvigalis, su kaminine (virene) ties viduriu, statytas 1884 m. Svirnas (klėtis) medinis, vienaukštis, stačiakampio plano, šešių kamarų, su pusvalminiu čiukuriniu stogu. Teritorijos plotas – 0,3 ha.Kultūros vertybių registras: Etnoarchitektūrinė sodyba, Skuodo r. sav., Šatraminių k. (Mosėdžio sen.) Tradicinė šiaurės vakarų Žemaitijos valstiečių sodyba.
 Koplytėlė prie medžio su Rūpintojėlio skulptūra (XX a. I p.; autorius nenustatytas). Medinė, stačiakampė stačiasienė, vienkamarė. Priekyje įrengtas langelis. Stogelis dvišlaitis. Registrinė Rūpintojėlio skulptūra neišliko, vietoje jos įdėta Pieta.Kultūros vertybių registras: Koplytėlė prie medžio su Rūpintojėlio skulptūra. Skuodo r. sav., Šatraminių k. (Skuodo r. sav.)
 Šatraminių koplyčia (XVIII a.). Medinė, vienaukštė. Joje kiekvieną gegužės mėnesį giedamas „Majus“, du kartus metuose laikomos Šv. Mišios, yra susituokusios dvi jaunavedžių poros.

 Šaltiniai 

 Nuorodos 
 Vakarų ekspresas – 2007 m. lapkričio 7 d.
 Šatraminiai: Skuodo krašto enciklopedija
 Šatraminių miškas: Skuodo krašto enciklopedija
 Šatraminių kaimo bendruomenė: Skuodo krašto enciklopedija